Държавен вестник, бр. 102, 2023 г., стр. 55

БРОЙ  102	
Д Ъ Р Ж А В Е Н  В Е С Т Н И К 	
СТР.  55  
12. Наредба № 7 от 2023 г. за условията и 
реда за прилагане на интервенцията „Плаща-
ния за райони, изправени пред природни или 
други специфични ограничения“, включена в 
Стратегическия план за развитие на земедели-
ето и селските райони на Република България 
за периода 2023 – 2027 г. (ДВ, бр. 48 от 2023 г.);
13. Наредба № 9 от 2023 г. за условията и реда 
за прилагане на интервенциите „Биологично 
растениевъдство“ и „Биологично пчеларство“, 
включени в Стратегическия план за развитието 
на земеделието и селските райони за периода 
2023 – 2027 г. (ДВ, бр. 56 от 2023 г.);
14. Наредба № 10 от 2023 г. за условията и реда 
за прилагане на интервенциите в областта на 
околната среда и климата и хуманно отношение 
към животните, включени в Стратегическия план 
за развитието на земеделието и селските райони 
за периода 2023 – 2027 г. (ДВ, бр. 56 от 2023 г.);
15. Наредба № 105 от 2006 г. за условията и 
реда за създаване, поддържане, достъп и ползване 
на Интегрираната система за администриране 
и контрол (ДВ, бр. 82 от 2006 г.).
2. Термини и определения
За целите на този документ се прилагат 
следните термини и определения:
2.1. „Области на прилагане на предварител-
ните условия“ означава всяка от трите различни 
области, посочени в чл. 12, параграф 1 от Ре-
гламент (ЕС) 2021/2115.
2.2. „Правен акт“ означава всяко индивидуал-
но законоустановено изискване за управлението 
в правото на Съюза и всеки действащ национа-
лен акт за изпълнение на условията, посочени в 
чл. 12 от Регламент (ЕС) 2021/2115 и приложение 
III относно законоустановените изисквания за 
управление към същия регламент.
2.3. „Изискване“ означава всяко отделно зако-
ноустановено изискване за управление съгласно 
правото на Съюза по смисъла на чл. 12, параграф 
4 от Регламент (ЕС) 2021/2115 в рамките на да-
ден правен акт, различаващо се по същество от 
всички други изисквания на същия правен акт 
(пр. ЗИУ 1.1., ЗИУ 1.2., ЗИУ 1.3. и т.н.).
2.4. „Стандарти“ означава всеки от стан-
дартите, определени в Стратегическия план за 
развитието на земеделието и селските райони на 
Република България за периода 2023 – 2027 г., в 
съответствие с чл. 13 от Регламент (ЕС) 2021/2115 
(пр. ДЗЕС 1, ДЗЕС 2, ДЗЕС 3 и т.н.).
2.5. „Неспазване“ съгласно чл. 6, буква a) на 
Делегиран регламент (EC) 2022/1172 означава 
неизпълнението на законоустановените изисква-
ния за управление съгласно законодателството 
на Съюза, посочени в чл. 12, параграф 4 от 
Регламент (ЕС) 2021/2115, или на стандартите 
за добро земеделско и екологично състояние 
на земята, определени от държавите членки в 
съответствие с чл. 13 от същия регламент.
2.6. „Тежестта (сериозността) на неспазването“ 
се определя от значимостта на последствията от 
неспазването, като се вземат предвид целите на 
съответното изискване или съответния стандарт.
2.7. „Степента (обхватът) на неспазването“ се 
определя, като се вземе предвид по-специално 
дали неспазването има значително въздействие, 
или е ограничено до самото стопанство.
2.8. „Продължителността на неспазването“ 
се определя от времетраенето на въздействието 
или от възможността това въздействие да бъде 
прекратено с разумни средства.
2.9. „Повторяемост на неспазването“ озна-
чава неизпълнение на едно и също изискване 
или стандарт повече от веднъж в рамките на 
последователен период от три календарни години, 
при условие че бенефициерът е бил уведомен за 
предишна нередност и когато е приложимо, е 
имал възможността да вземе необходимите мер-
ки за коригиране на тази предишна нередност.
2.10. „Умисъл“ е налице, когато лицето  
осъзнава, че могат да настъпят противоправни 
последици и допуска тяхното настъпване. 
В този документ умисъл е налице, когато 
земеделският стопанин съзнателно е искал или 
допускал неспазване на стандартите за ДЗЕС  
и/или на законоустановените изисквания, с кое-
то съзнава, че създава условия за увреждане на 
общественото здраве, на здравето на растенията, 
на хуманното отношение към животните, на 
околната среда или ги е увредил (т.е. съзнателно 
допуска или причинява замърсяване на водни 
обекти, на почвата, на въздуха, увреждане или/и 
унищожаване на екосистеми, на биоразнообра-
зието или на местообитанията и др.).
2.11. „Небрежност“ означава неполагане на 
дължимата грижа или бездействие от страна на 
земеделския стопанин по отношение на околната 
среда при осъществяване на земеделска дейност.
2.12. „Година на констатацията“ означава ка-
лендарната година, в която е извършена админи-
стративната проверка или проверката на място.
2.13. „Стопанство“ означава всички използва-
ни за селскостопански дейности и управлявани от 
земеделски стопанин единици, които се намират 
на територията на страната.
3. Заинтересовани бенефициери
Правилата на предварителните условия са 
задължителни за изпълнение от бенефициерите, 
получаващи директни плащания по включените 
в Стратегическия план за развитието на земеде-
лието и селските райони на Република България 
за периода 2023 – 2027 г. интервенции съгласно 
дял III, глава II от Регламент (ЕС) 2021/2115 и 
годишни плащания по интервенциите по чл. 70, 
71 и 72 от същия регламент, както следва:
3.1. Необвързани с производството директни 
плащания:
Чл. 21. Основно подпомагане на доходите за 
устойчивост
Чл. 28. Плащания за малки земеделски 
стопани
Чл. 29. Допълнително преразпределително 
подпомагане на доходите за устойчивост
Чл. 30. Допълнително подпомагане на дохо-
дите за млади земеделски стопани